stanford-oval/wikipedia huggingface dataset:
Ukrainan kansainvälinen legioona
Koko ja organisaatio > Legioonaan kuuluvia yksikköjä

| Tunnus | Nimi | Lisätietoa | Lähde |
| --- | --- | --- | --- |
|  | Kanadalaisprikaati | koostuu kanadanukrainalaisista ja kanadalaisista |  |
|  | Vapaan Venäjän legioona | koostuu pääsääntöisesti entisistä Venäjän sotilaista |  |
|  | Džohar Dudajevin pataljoona | koostuu pääosin ensimmäisen ja toisen Tšetšenian sotien veteraaneista, jotka taistelivat Itškerian tšetšeenitasavallan puolella |  |
|  | Pahonja-rykmentti | koostuu pääsääntöisesti valkovenäläisistä; perustettiin maanpaossa olevan oppositiojohtajan, Svjatlana Tsih’anouskajan, määräyksellä. |  |
|  | Erillinen erikoistehtävien pataljoona | koostuu pääsääntöisesti tšetšeeneistä |  |
|  | Normandialaisprikaati | koostuu pääsääntöisesti kanadalaisista sotilaista |  |
|  | Karjalan kansallinen pataljoona | koostuu pääsääntöisesti Venäjän karjalaisista nationalisteista |  |
|  | Imaami Šamilin pataljoona | koostuu pääsääntöisesti dagestanilaisista |  |
|  | Baškort-kompania | koostuu pääsääntöisesti baškiireista |  |
|  | Getican romanialainen taistelijaryhmä | koostuu pääsääntöisesti romanialaisista ja moldovalaisista |  |
|  | Hamzat Gelajevin pataljoona | koostuu pääsääntöisesti tšetšeeneistä |  |
Koko ja organisaatio > Tunnettuja kansainväliseen legioonaan pestautuneita

Irakli Okruašvili (Georgian entinen puolustusministeri)
Juris Jurašs (latvialainen Saeiman edustaja)
Sandra Andersen Eira (Norjan saamelaiskäräjien poliitikko)
Tseng Sheng-guang (ensimmäinen tunnettu itäaasialainen, taiwanilainen, vapaaehtoinen, joka kuoli rintamalla)
Rhee Ken (eteläkorealainen tubettaja ja entinen merivoimien erikoisjoukkojen upseeri)
José David Chaparro (entinen asiainhoitaja Venezuelan Moskovan-suurlähetystössä)
Conor R. Kennedy (Robert F. Kennedyn pojanpoika)
Caroline Nordengrip (ruotsalainen entinen valtiopäivien edustaja)
Kansainvälinen suhtautuminen

Legioonaan liittyvien henkilöiden kotimaissa on erilaisia näkemyksiä siitä, onko legioonaan liittyminen on laillista vai ei. Yhdysvalloissa laki ei erikseen kiellä kansalaisia liittymästä toisen valtion armeijaan, eikä sellaisessa palveleminen ole peruste kansalaisuuden menettämiselle. Yhdistyneessä kuningaskunnassa on vuodesta 1870 lähtien ollut kiellettyä sotia sellaista maata vastaan, joka ei ole sotatilassa maata vastaan. Tätä lakia ei ole sovellettu nykyaikana sillä sodat virallisella sodanjulistuksella ovat nykyään harvinaisia eikä sellaisia ole annettu Ukrainan sodassakaan.  Kanadan puolustusministeri, Anita Anand, sanoi, että legioonaan liittyminen on jokaisen yksilöllinen valinta.
Kansainvälinen suhtautuminen > Suomalaiset legioonassa

Suomen puolustusvoimat ei suosittele suomalaisia liittymään legioonaan. Suomen laki ei kiellä vierastaistelijaksi lähtemistä, mutta tällainen henkilö voidaan asettaa Suomessa syytteeseen, mikäli tämä osallistuu terrorismin tai sotarikoksien suorittamiseen.
Kaiken kaikkiaan ensimmäisiä legioonaan liittyneitä oli suomalainen reservinupseeri Ralf Sirén, joka liitty legioonaan 1. maaliskuuta 2022. Joulukuussa 2022 legioonassa arvioitiin olevan 30 suomalaista. Helmikuussa 2024 arvioittiin, että Suomesta taisteluihin on osallistunut sodan aikana noin sata vapaaehtoista. Ensimmäinen legioonassa taistellut suomalainen vapaaehtoinen, Kasper Alhoniemi, kaatui kesäkuussa 2023. Kaatuessaan hän ei kuitenkaan ollut enää legioonassa vaan toimi Ukrainan sotilastiedustelu GRU:n alaisissa erikoisjoukoissa. Kolmas suomalainen kaatui helmikuussa 2024. Mies oli 21-vuotias ja kotoisin Itä-Suomesta. Hän matkusti Ukrainaan pari päivää varusmiespalveluksensa päättymisen jälkeen. Hän haavoittui kuolettavasti lennokki-iskussa Bahmutin lähistöllä. Taistelijanimeä Samson käyttänyt mies palveli kansainvälisen legioonan Bravo-komppaniassa, jossa on muitakin suomalaisia. Joulukuussa 2024 mediatietojen mukaan kaatuneita suomalaisia oli yhteensä kuusi, mutta ulkoministeriön mukaan kaatuneita tai kadonneita voi olla yhteensä noin kymmenen. Kuudes kaatunut suomalainen, taistelijanimeltään Sipa, oli toiminut lääkintämiehenä legioonassa. Kaikkien kaatuneiden tai kadonneiden suomalaisten yksikkö ei ole yleisesti tiedossa. Lisäksi sodassa on haavoittunut eri tasoisesti tuntematon määrä suomalaisia.
Aiheesta muualla

MOT: Taistelijan kotiinpaluu, Yle Areena, televisio-ohjelma suomalaisista vapaaehtoisista
Charlestonin eteläinen yliopisto

| Charlestonin eteläinen yliopisto |
| --- | --- |
 engl. Charleston Southern University 
Motto:  Integrating Faith in Learning, Leading and Serving
Perustettu:  1964
Sijainti:  Charleston, Etelä-Carolina  Yhdysvallat
Sivusto:  https://www.charlestonsouthern.edu/
Charlestonin eteläinen yliopisto (engl. Charleston Southern University, lyh. CSU) on Yhdysvaltain Etelä-Carolinassa sijaitseva yksityinen yliopisto. Yliopisto on perustettu vuonna 1964 ja se sijaitsee Charlestonin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
Eläintohtori Dolittle

| Eläintohtori Dolittle> Dolittle |
| --- | --- |

Ohjaaja:  Stephen Gaghan
Käsikirjoittaja:  Stephen Gaghan
Perustuu:  Hugh Loftingin kirjasarjaan Doctor Dolittle
Tuottaja:   Susan Downey  Joe Roth  Jeff Kirschenbaum 
Säveltäjä:  Danny Elfman
Kuvaaja:  Guillermo Navarro
Leikkaaja:   Craig Alpert  Nick Moore 
Valmistustiedot
Valmistusmaa:  Yhdysvallat
Tuotantoyhtiö:  Universal Studios Team Downey
Levittäjä:  Universal Pictures
Ensi-ilta:   2020-1-1717. tammikuuta 2020  
Kesto:  102 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Eläintohtori Dolittle on vuonna 2020 ensi-iltansa saanut yhdysvaltalainen fantasia-seikkailuelokuva, jonka on käsikirjoittanut ja ohjannut Stephen Gaghan. Sen nimiosassa on Robert Downey Jr.. Muissa näytellyissä rooleissa näyttelevät muun muassa Antonio Banderas ja Michael Sheen, äänirooleissa ovat muun muassa Emma Thompson, Rami Malek, Octavia Spencer ja Tom Holland. Elokuvan kuvaukset kestivät maaliskuusta kesäkuuhun 2018, ja koeyleisön tyytymättömyyden vuoksi niitä jatkettiin vielä kolmella viikolla keväällä 2019.
Eläintohtori Dolittle sai ensi-iltansa 17. tammikuuta 2020. Se sai pääosin negatiivisia arvosteluja kriitikoilta.
Juoni

Seitsemän vuotta vaimonsa kuoleman jälkeen eksentrinen tohtori John Dolittle (Robert Downey Jr.) on erakoitunut värikkäiden eläinystäviensä kanssa kartanoonsa viktoriaanisen ajan Englannissa. Kun kuningatar Viktoria (Jessie Buckley) sairastuu, Dolittlen luo lähetetään kuningattaren kamarineito Rose. Mukaan lyöttäytyy myös teinipoika Tommy (Harry Collett), joka etsii eläintohtoria ammuttuaan vahingossa oravaa. Dolittlen kartanossa he kohtaavat tohtorin sekä tämän eläinystävät: papukaija Polyn (Emma Thompson), aran gorillan Chee-Cheen (Rami Malek), kylmästä kärsivän jääkarhu Yoshin (John Cena), metallijalkaisen ankan Dab-Dabin (Octavia Spencer) ja silmälasipäisen koira Jipin (Tom Holland) sekä muita hahmoja.
Kuningashuoneen pyynnöstä Dolittle lähtee vastahakoisesti etsimään parannuskeinoa merten takaa. Merellä tohtori ja Tommy joutuvat eläinystävineen seikkailuun, ja vihollisia kohdatessaan Dolittle saa takaisin nokkeluutensa ja rohkeutensa.
Näyttelijät

| 0 | 1 | 2 |
| --- | --- | --- |
|  Robert Downey Jr.  | … |  eläintohtori John Dolittle   |
|  Harry Collett  | … |  Tommy Stubbins   |
|  Antonio Banderas  | … |  Rassouli, merirosvokuningas   |
|  Michael Sheen  | … |  tohtori Blair Müdfly   |
|  Jim Broadbent  | … |  lordi Thomas Badgley   |
|  Jessie Buckley  | … |  Kuningatar Viktoria   |
|  Carmel Laniado  | … |  Lady Rose, kamarineito   |
|  Ralph Ineson  | … |  Arnall Stubbins, Tommyn isä   |
|  Joanna Page  | … |  Bethan Stubbins, Tommyn äiti   |
|  Sonny Ashbourne Serkis  | … |  Arnall Stubbins Jr., Tommyn veli   |
|  Kasia Smutniak  | … |  Lily Dolittle   |
Näyttelijät > Äänirooleissa

| 0 | 1 | 2 |
| --- | --- | --- |
|  Emma Thompson  | … |  Polynesia   |
|  Rami Malek  | … |  Chee-Chee   |
|  John Cena  | … |  Yoshi   |
|  Kumail Nanjiani  | … |  Plimpton   |
|  Octavia Spencer  | … |  Dab-Dab   |
|  Tom Holland  | … |  Jip   |
|  Craig Robinson  | … |  Kevin   |
|  Ralph Fiennes  | … |  Barry   |
|  Selena Gomez  | … |  Betsy   |
|  Marion Cotillard  | … |  Tutu   |
|  Carmen Ejogo  | … |  Regine   |
|  Jason Mantzoukas  | … |  James   |
|  Frances de la Tour  | … |  Ginko-Who-Soars   |
Näyttelijät > Suomenkieliset äänet

| 0 | 1 | 2 |
| --- | --- | --- |
|  Carl-Kristian Rundman  | … |  John Dolittle   |
|  Waltteri Helisalo  | … |  Tommy Stubbins   |
|  Viivi Helisalo  | … |  Lady Rose   |
|  Jussi Lampi  | … |  Rassouli   |
|  Joonas Nordman  | … |  tohtori Blair Müdfly   |
|  Jarmo Koski  | … |  lordi Thomas Badgley   |
|  Minttu Mustakallio  | … |  Polynesia   |
|  Antti Lang  | … |  Chee-Chee   |
|  Jaakko Ohtonen  | … |  Yoshi   |
|  Minna Kivelä  | … |  Dab-Dab   |
|  Valtteri Turunen  | … |  Jip   |
|  Markus Bäckman  | … |  Barry, Arnall Stubbins   |
|  André Wickström  | … |  Plimpton   |
|  Joonas Saartamo  | … |  Kevin   |
|  Jenny Pitkänen  | … |  Betsy, sivuäänet   |
|  Susa Saukko  | … |  Tutu   |
Lähde:
Vastaanotto

| 0 | 1 | 2 |
| --- | --- | --- |
Helsingin Sanomat Pertti Avola: 
Episodi Niko Ikonen: 
Hufvudstadsbladet Krister Uggeldahl: 
Eläintohtori Dolittlen arvostelut olivat pääosin negatiivisia; sitä moitittiin ”elottomaksi ja ylipitkäksi”. Rotten Tomatoes -sivuston 127 arviosta 18 % oli positiivisia, keskiarvona 4,11/10. Yhteenvedossa todettiin elokuvan viihdyttävän parhaiten nuorta yleisöä. Metacritic laski elokuvalle keskiarvon 27/100, joka perustui 41 arvosteluun.
Travis Turnbull

| Travis Turnbull |
| --- | --- |

Henkilötiedot
Syntynyt: 7. heinäkuuta 1986 (ikä 38) Chesterfield, MO, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  88 kg
Pelaajaura
Pääsarjaura:  2012–
Aik. seurat:  Portland Pirates (AHL) Rochester Americans (AHL) Buffalo Sabres (NHL) Düsseldorfer EG (DEL) ERC Ingolstadt (DEL) Färjestads BK (SHL) Kölner Haie (DEL) Iserlohn Roosters (DEL) Schwenninger Wild Wings (DEL) Straubing Tigers (DEL)
Travis John Turnbull (s. 7. heinäkuuta 1986 Chesterfield, Missouri, Yhdysvallat) on yhdysvaltalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Turnbull on pelityyliltään kahden suunnan hyökkääjä, joka pelaa myös varsin aggressiivisesti. Hän laukoo oikealta.
Ura > Seuraura

OHL-joukkue London Knights varasi Turnbullin 168. pelaajana kesällä 2002. Hän ei kuitenkaan koskaan siirtynyt CHL:ään pelatakseen Yhdysvaltojen yliopistosarjoissa. Turnbull pelasi kauden 2002–2003 CSHL-juniorisarjaa St. Louis Jr. Bluesin paidassa. Kaksi seuraavaa kautta hän pelasi USHL-junioriliigaa Sioux City Musketeersin riveissä. Jälkimmäisellä kaudellaan 2004–2005 Turnbull eteni joukkueen kanssa aina Clark Cup -finaaleihin, mutta mestaruuden vei kuitenkin Cedar Rapids RoughRiders otteluvoitoin 3–2. Vuodet 2005–2009 hän kävi Michiganin yliopistoa. Kauden 2007–2008 päätteeksi Turnbull voitti CCHA:n mestaruuden.
Viimeisen yliopistokautensa 2008–2009 päätteeksi, huhtikuussa 2009 NHL-varaamaton Turnbull teki kaksivuotisen tulokassopimuksen Buffalo Sabresin kanssa ja siirtyi loppukevääksi AHL-joukkue Portland Piratesin vahvuuteen. Hän pelasi siellä loppukaudella kolme runkosarja- ja viisi playoff-ottelua ilman tehopisteitä. Turnbull pelasi Piratesissa myös kokonaan molemmat sopimuskautensa. Hänen AHL:n tulokaskautensa 2009–2010 toi Turnbullille 57 runkosarja- ja neljässä playoff-ottelussa tehot 9+9=18. Heinäkuussa 2011 Turnbull teki vuoden mittaisen jatkosopimuksen Sabresin kanssa. Hän pelasi kauden pääosin seuran uudessa farmijoukkueessa, Rochester Americansissa, mutta debytoi myös Sabresin NHL-joukkueessa, jossa Turnbull pelasi kolme runkosarjaottelua tehden yhden maalin. Hän teki NHL-debyyttinsä 21. maaliskuuta 2012 Montréal Canadiensia vastaan. Turnbull sai ottelussa jääaikaa 6.14 minuuttia. NHL-uransa ensimmäisen ja toistaiseksi ainoan maalinsa hän teki seuraavassa ottelussa 23. maaliskuuta 2012 vieraissa New York Rangersia vastaan.
Kaudeksi 2012–2013 Turnbull siirtyi vuoden mittaisella sopimuksella Saksan DEL-liigan Düsseldorfer EG:hen. Hän oli joukkueen toiseksi paras pistemies Calle Ridderwallin jälkeen tehoilla 12+34=46. Kaudeksi 2013–2014 Turnbull siirtyi samassa liigassa pelaavan ERC Ingolstadtin riveihin. Hän oli joukkueen toiseksi paras maalintekijä ja kolmanneksi paras pistemies tehoilla 18+21=39. Kevään 2014 pudotuspeleissä Turnbull jakoi Ingolstadtin sisäisen pistepörssin voiton Derek Hahnin ja Thomas Greilingerin kanssa tehoilla 8+8=16. Hän voitti kauden päätteeksi Saksan-mestaruuden.
Turnbull palasi kaudeksi 2014–2015 kaksivuotisella sopimuksella Düsseldorfiin. Hän oli joukkueen paras maalintekijä 19 osumallaan. Kesken kauden 2015–2016, joulukuussa 2015 Turnbull siirtyi loppukauden sopimuksella Ruotsin SHL-liigan Färjestads BK:hon. Kaudeksi 2016–2017 hän palasi DEL:ään ja siirtyi vuoden mittaisella sopimuksella Kölner Haien riveihin.
Ura > Maajoukkueura

Turnbull edusti Yhdysvaltoja Deutschland Cupissa vuonna 2015, jolloin hän voitti hopeaa.
Muuta

Turnbullin isä Perry pelasi omalla urallaan yli 600 NHL-ottelua. Perryn serkku Randy Turnbull pelasi puolustajana yhden NHL-ottelun Calgary Flamesissa kaudella 1981–1982. Myös Travis Turnbullin serkku Don Morrison on pelannut jääkiekkoa ammattilaisena.
Hardin-Simmonsin yliopisto

| Hardin-Simmonsin yliopisto |
| --- | --- |
 engl. Hardin-Simmons University 
Motto:  An Education Enlightened by Faith
Perustettu:  1891
Sijainti:  Abilene, Texas  Yhdysvallat
Sivusto:  https://www.hsutx.edu/
Hardin-Simmonsin yliopisto (engl. Hardin-Simmons University, lyh. HSU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1891, ja se sijaitsee Abilenen kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
Andrew Gordon

| Andrew Gordon |
| --- | --- |

Henkilötiedot
Syntynyt: 13. joulukuuta 1985 (ikä 39) Halifax, NS, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  80 kg
Seura
Seura:  Graz 99ers
Sarja:  Bet-at-home ICE Hockey League
Pelaajaura
Pääsarjaura:  2008–
Aik. seurat:  Hershey Bears (AHL) South Carolina Stingrays (ECHL) Washington Capitals (NHL) Syracuse Crunch (AHL) Anaheim Ducks (NHL) Chicago Wolves (AHL) Vancouver Canucks (NHL) St. John’s IceCaps (AHL) Lehigh Valley Phantoms (AHL) Lukko (SML) Linköping HC (SHL)
NHL-varaus:  197. varaus, 2004 Washington Capitals
Andrew Jacob Gordon (s. 13. joulukuuta 1985 Halifax, Nova Scotia, Kanada) on kanadalainen jääkiekkoilija, joka pelaa Itävallan monikansallisen Bet-at-home ICE Hockey League-joukkue Graz 99ersissa. Hän on pelipaikaltaan oikea laitahyökkääjä ja laukoo oikealta.
Ura > Seuraura > Junioriura ja yliopistovuodet

Gordon pelasi kaudella 2001–2002 Nova Scotian paikallisia juniorisarjoja Dartmouth Subwaysin joukkueessa, jota hän edusti kauden aikana myös Air Canada Cupissa, joka päättyi hopeaan. Gordon valittiin turnauksen urheiluhenkisimmäksi pelaajaksi. QMJHL-joukkue Cape Breton Screaming Eagles varasi hänet 109. pelaajana kesällä 2002, mutta hän ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Gordon vietti kaksi seuraavaa kautta SJHL-junioriliigan Notre Dame Houndsissa.
Vuosina 2004–2007 Gordon pelasi St. Cloud State Universityn yliopistojoukkueessa. Kaudella 2005–2006 hän oli joukkueensa paras pistemies ja maalintekijä tehoilla 20+20=40 ja jakoi WCHA:n maalipörssin yhdeksännen sijan MSU:n Travis Morinin kanssa. Washington Capitals varasi Gordonin seitsemännellä kierroksella 197. pelaajana NHL:n varaustilaisuudessa 2004. Kaudella 2006–2007 hän nousi St. Cloudin varakapteeniksi ja oli joukkueen paras maalintekijä ja toiseksi paras pistemies tehoilla 22+23=45. Gordon jakoi koko WCHA:n maalipörssin toisen sijan Denverin Ryan Dinglen kanssa ja sijoittui pistepörssissä kuudenneksi. Hänet valittiin kauden päätteeksi sarjan ensimmäiseen tähdistökentälliseen.
Ura > Maajoukkueura

Gordon edusti Kanadaa Deutschland Cupissa vuonna 2016 ja Nikolai Putškov -turnauksessa vuonna 2017.
Luka Vidmar

| Luka Vidmar |
| --- | --- |
 Vidmar (nro 4) Slovenian paidassa Euro Ice Hockey Challengen ottelussa Italiaa vastaan helmikuussa 2015. Kuvassa myös Italian Brian Ihnacak (nro 10) ja Paul Zanette (nro 13) sekä Slovenian Ken Ograjenšek (oik.).
Henkilötiedot
Syntynyt: 17. toukokuuta 1986 (ikä 38) Ljubljana, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  puolustaja
Maila:  oikea
Pituus:  186 cm
Paino:  87 kg
Seura
Seura:  Stjernen Hockey
Sarja:  GET-ligaen
Pelinumero:  22
Pelaajaura
Pääsarjaura:  2014–
Aik. seurat:  HK Olimpija Ljubljana (Slovenia) Las Vegas Wranglers (ECHL) Colorado Eagles (ECHL) South Carolina Stingrays (ECHL) Rochester Americans (AHL) BK Mladá Boleslav (ČEL)
Luka Vidmar (s. 17. toukokuuta 1986 Ljubljana, Slovenian ST, Jugoslavia) on slovenialainen jääkiekkopuolustaja, joka pelaa Norjan GET-ligaenin Stjernen Hockeyssa. Hän laukoo oikealta.
Ura > Seuraura

Vidmar on Olimpija Ljubljanan kasvatti. Hän debytoi HK Olimpijan paidassa Slovenian pääsarjassa 16-vuotiaana kaudella 2002–2003. Vidmar vietti seurassa kolme pääsarjakautta ja hän pelasi niistä ison osan myös Slovenian A-juniorisarjassa, jonka tehokkain puolustaja hän oli kaudella 2004–2005 tehoilla 11+16=27.
Kaudeksi 2005–2006 Vidmar siirtyi Pohjois-Amerikkaan USHL-junioriliigan Chicago Steeliin. Kaudella 2006–2007 hän oli joukkueen tehokkain puolustaja ja kolmanneksi paras pistemies tehoilla 6+22=28. Vuodet 2007–2011 Vidmar pelasi University of Alaska Anchoragen yliopistojoukkueessa. Hänet valittiin kolmen jälkimmäisen kautensa päätteeksi WCHA:n akateemiseen tähdistökentälliseen. Syyskuussa 2011 Vidmar teki sopimuksen ECHL-joukkue Las Vegas Wranglersin kanssa, mutta vain kolmen siellä pelatun ottelun jälkeen hän siirtyi marraskuussa Colorado Eaglesin paitaan.
Lokakuussa 2012 Vidmar teki sopimuksen South Carolina Stingraysin kanssa. Hän oli kaudella 2012–2013 joukkueen tehokkain puolustaja tehoilla 6+21=27. Heinäkuussa 2013 Vidmar teki vuoden mittaisen jatkosopimuksen Stingraysin kanssa. Kaudella 2013–2014 hän oli joukkueen tehokkain puolustaja Jeremy Pricen kanssa tehoilla 2+12=14. Maalis- ja huhtikuussa 2014 Vidmar pelasi myös kuuden ottelun verran lainalla AHL-joukkue Rochester Americansissa.
Vidmar siirtyi kaudeksi 2014–2015 try-outin kautta Tšekin Extraligan nousijajoukkue BK Mladá Boleslaviin. Hänen ensimmäinen ammattilaiskautensa toi 30 runkosarja- ja kolmessa playoff-ottelussa kaksi syöttöpistettä. Joulukuussa 2015 Vidmar siirtyi loppukauden 2015–2016 sopimuksella Norjan GET-ligaeniin Stjernen Hockeyn riveihin oltuaan alkukauden ilman sopimusta.
Ura > Maajoukkueura

Vidmar edusti Sloveniaa MM-kilpailuissa vuonna 2015 sekä I-divisioonan MM-kilpailuissa vuonna 2010, jolloin hän voitti B-lohkon kultaa. Vidmar pelasi myös IA-divisioonan MM-kilpailuissa vuonna 2016 voittaen kultaa.
Vidmar pelasi myös alle 20-vuotiaiden I-divisioonan MM-kilpailuissa vuosina 2005 ja 2006, joista ensimmäinen turnaus päättyi B-lohkon hopeaan ja jälkimmäinen turnaus A-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuosina 2003 ja 2004, joista ensimmäinen turnaus päättyi A-lohkon pronssiin.
Mary Hardin-Baylorin yliopisto

| Mary Hardin-Baylorin yliopisto |
| --- | --- |

 engl. University of Mary Hardin-Baylor 
Perustettu:  1845
Sijainti:  Belton, Texas  Yhdysvallat
Sivusto:  https://www.umhb.edu/
Mary Hardin-Baylorin yliopisto (engl. University of Mary Hardin-Baylor, lyh. UMHB) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1845, ja se sijaitsee Beltonin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
Jesse Dudas

| Jesse Dudas> Henkilötiedot |
| --- | --- |
Syntynyt: 31. maaliskuuta 1988 (ikä 36) St. Albert, Alberta, Kanada
Kansalaisuus:   Unkari  Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  98 kg
Seura
Seura:  HC Vítkovice
Sarja:  Tipsport Extraliga
Pelinumero:  4
Pelaajaura
Pääsarjaura:  2014–
Aik. seurat:  Charlotte Checkers (ECHL) Bloomington PrairieThunder (IHL) Corpus Christi IceRays (CHL) Texas Brahmas (CHL) Horse Lake Chiefs (NPHL) Bloomington Blaze (CHL) Orlando Solar Bears (ECHL) Wichita Thunder (CHL) Miskolci Jegesmedvék (MOL Liga) TPS (Champions HL) Debreceni HK (MOL Liga) MAC Budapest (MOL Liga) MAC Újbuda (SloEL) DVTK Jegesmedvék (Extraliga (SloEL)
NHL-varaus:  159. varaus, 2006 Columbus Blue Jackets
Jesse Dudas (unk. Dudás Jesse; s. 31. maaliskuuta 1988 St. Albert, Alberta, Kanada) on unkarilais-kanadalainen jääkiekkopuolustaja, joka pelaa Tšekin Extraliga-joukkue HC Vítkovicessa. Hän laukoo oikealta.
Ura > Maajoukkueura

Dudas edusti Unkaria MM-kilpailuissa vuonna 2016. Yhteensä hän on pelannut 12 A-maaottelua tehden kaksi syöttöpistettä. Hän edusti myös Canada Pacificin joukkuetta World U-17 Hockey Challengessa vuonna 2005, jolloin Dudas voitti hopeaa. Hän oli seitsemällä syöttöpisteellään turnauksen tehokkain puolustaja ja jakoi joukkueensa sisäisen syöttöpörssin voiton Ben Maxwellin kanssa.
Muuta

Dudasin serkku Frank Banham pelasi urallaan 32 NHL-ottelua ja hän edusti myös myöhemmin Unkarin maajoukkuetta.
Intiaanireservaatissa kasvaneella Dudasilla on myös unkarilaisia sukujuuria.
Itä-Texasin baptistinen yliopisto

| Itä-Texasin baptistinen yliopisto |
| --- | --- |
 engl. East Texas Baptist University 
Motto:  A World of Opportunity in a Community of Faith
Perustettu:  1912
Sijainti:  Marshall, Texas  Yhdysvallat
Sivusto:  https://www.etbu.edu/
Itä-Texasin baptistinen yliopisto (engl. East Texas Baptist University, lyh. ETBU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1912, ja se sijaitsee Marshallin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
Klemen Pretnar

| Klemen Pretnar |
| --- | --- |

Henkilötiedot
Syntynyt: 31. elokuuta 1986 (ikä 38) Bled, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  82 kg
Seura
Seura:  Junost Minsk
Sarja:  Ekstraliga
Pelinumero:  7
Pelaajaura
Pääsarjaura:  2002–
Aik. seurat:  HK Bled (IEL/Slovenia) Triglav Kranj (Slovenia) HD mladi Jesenice (Slovenia) HK Jesenice (EBEL/Slovenia) Villacher SV (EBEL) Vienna Capitals (EBEL)
Klemen Pretnar (s. 31. elokuuta 1986 Bled, Slovenian ST, Jugoslavia) on slovenialainen jääkiekkopuolustaja, joka pelaa Valko-Venäjän Ekstraligan Junost Minskissä. Hän laukoo oikealta.